ഓഹരി വിപണിയിൽ നേട്ടം തുടരുന്നു . സെൻസെക്സ് 28,300നും നിഫ്റ്റി 8,750നും മുകളിലാണ് വ്യാപാരം ചെയ്യുന്നത് . ആഗോള വിപണികളിലെ നേട്ടത്തിനൊപ്പം വായ്പ നയത്തിൽ റിസർവ് ബാങ്ക് പലിശ കുറച്ചേക്കുമെന്ന പ്രതീക്ഷയാണ് വിപണിയലെ നേട്ടത്തിന് അടിസ്ഥാനം . എണ്ണ , ഫാർമ , എഫ്എംസിജി സെക്ടറുകൾ നേട്ടത്തിലാണ് . അതേസമയം ബാങ്കിംഗ് , ഇൻഫ്ര ഓഹരികൾ സമ്മർദ്ദത്തിലാണ് . ഗെയിൽ , ഒൻജിസി , സിപ്ല എന്നീ കമ്പനികളാണ് ഇന്ന് നേട്ടപ്പട്ടികയിൽ മുന്നിൽ . കോൾ ഇന്ത്യ , ലാർസൻ , ആക്സിസ് ബാങ്ക് എന്നിവ നഷ്ടം നേരിട്ടു . ഡോളറുമായുള്ള വിനിമയത്തിൽ രൂപ ഇന്നും നേട്ടത്തിലാണ് . 66 രൂപ 56 പൈസയിലാണ് നിലവിൽ രൂപ .